A系坦克

A系坦克，係蘇聯響第二次世界大戰之前研發嘅一系列坦克，亦都係T-34坦克嘅原型。

史 
響西班牙內戰嗰時，蘇聯嘅BT坦克同T-26坦克表現並唔突出；西班牙內戰之後，蘇聯裝甲部隊理事會主席巴普洛夫斷言，戰車嘅裝甲防護脆弱將會爲蘇聯紅軍嘅機械化部隊帶嚟災難性嘅後果，建議蘇聯紅軍開發一種新型戰車。

響1938年至1939年期間，先後有三種設計計劃被批准，分別係A-20、A-30同A-32。A-32比A-20嘅裝甲更加厚，火力更加強，因此蘇聯最終選中A-32嘅方案，而A-20坦克嘅設計方案都因為噉而被廢棄。至於A-30嘅炮塔太細，安裝大型武器好麻煩，炮塔座圈又承受唔到76.2毫米火炮嘅後座力，因此斯大林廢止咗呢個計劃。

裝備 
A系坦克嘅主要武器有一門45毫米1932型戰車炮，同BT坦克相同，亦都設有兩挺7.62毫米機槍。

坦克車